钦定古今图书集成/明伦汇编/氏族典/第227卷 > 杨瓒
## 钦定古今图书集成/明伦汇编/氏族典/第227卷 > 杨瓒

按《隋书滕穆王传》：“瓒字恒生，一名慧，高祖母弟也。周
世，以太祖军功，封竟陵郡公，尚武帝妹顺阳公主。自
右中侍上士迁御伯中大夫。保定四年，改为纳言，授
仪同。瓒美姿仪，好书爱士，甚有令名，时人号曰‘杨三
郎。宣帝即位，迁吏部中大夫，加上仪同。高祖作相，迁
大将军，寻拜大宗伯，典修礼律，进位上柱国、邵国公’。”
瓒，见高祖执政，群情未一，恐为家祸，阴有图高祖之
计，高祖每优容之。及受禅，立为滕王。后拜雍州牧，坐
事去牧，以王就第。开皇十一年，从幸栗园，暴薨，时年
四十二。